ddrg/super_eurlex huggingface dataset:
GLACADH CINNTITHEACH (AE, Euratom) 2022/1957

Bhuiséad leasaitheach Uimh. 3 an Aontais Eorpaigh don bhliain airgeadais 2022

TÁ UACHTARÁN PHARLAIMINT NA hEORPA,

ag féachaint don Chonradh ar Fheidhmiú an Aontais Eorpaigh, agus go háirithe Airteagal 314(4), pointe (a), agus (9) de,

ag féachaint don Chonradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106a de,

ag féachaint do Chinneadh (AE, Euratom) 2020/2053 ón gComhairle an 14 Nollaig 2020 maidir le córas acmhainní dílse an Aontais Eorpaigh agus lena n-aisghairtear Cinneadh 2014/335/AE, Euratom (1),

ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE, agus lena n-aisghairtear Rialachán (AE, Euratom) Uimh. 966/2012 (2), agus go háirithe Airteagal 43 de,

ag féachaint do Rialachán (AE, Euratom) 2020/2093 ón gComhairle an 17 Nollaig 2020 lena leagtar síos an creat airgeadais ilbhliantúil do na blianta 2021 go 2027 (3),

ag féachaint do Chomhaontú Idirinstitiúideach an 16 Nollaig 2020 idir Parlaimint na hEorpa, Comhairle an Aontais Eorpaigh agus an Coimisiún Eorpach maidir leis an smacht buiséadach, le comhar in ábhair bhuiséadacha agus le bainistíocht fhónta airgeadais, agus maidir le hacmhainní dílse nua, lena n-áirítear treochlár i dtreo acmhainní dílse nua a thabhairt isteach (4),

ag féachaint do bhuiséad ginearálta an Aontais Eorpaigh don bhliain airgeadais 2022, mar a glacadh go cinntitheach é an 24 Samhain 2021 (5),

ag féachaint do Dhréachtbhuiséad leasaitheach Uimh. 2 an Aontais Eorpaigh don bhliain airgeadais 2022, a ndearna an Coimisiún é a ghlacadh an 12 Aibreán 2022,

ag féachaint don seasamh maidir le Dréachtbhuiséad leasaitheach Uimh. 2/2022 a ndearna an Chomhairle é a ghlacadh an 18 Iúil 2022 agus é a chur ar aghaidh chun na Parlaiminte an 16 Lúnasa 2022,

ag féachaint d’fhormheas na Parlaiminte an 13 Meán Fómhair 2022 ar an seasamh ón gComhairle,

ag féachaint do Rialacha 94 agus 96 de Rialacha Nós Imeachta na Parlaiminte,

Á DHEARBHÚ:

Airteagal Aonair Tá an nós imeachta faoi Airteagal 314 den Chonradh ar Fheidhmiú an Aontais Eorpaigh tugtha chun críche agus tá Buiséad leasaitheach Uimh. 3 an Aontais Eorpaigh don bhliain airgeadais 2022 glactha go cinntitheach.

Arna dhéanamh in Strasbourg, an 13 Meán Fómhair 2022. An tUachtarán R. METSOLA

(1) IO L 424, 15.12.2020, lch. 1.

(2) IO L 193, 30.7.2018, lch. 1.

(3) IO L 433I, 22.12.2020, lch. 11.

(4) IO L 433I, 22.12.2020, lch. 28.

(5) IO L 45, 24.2.2022.
3.

á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin na Gníomhaireachta Eorpaí um Shábháilteacht Mhuirí, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
á threorú dá hUachtarán an cinneadh seo, an cinneadh maidir le hurscaoileadh i leith chur chun feidhme bhuiséad ginearálta an Aontais Eorpaigh don bhliain airgeadais 2020, Roinn III — an Coimisiún agus an rún atá ina chuid dhílis de na cinntí sin, a chur chuig Stiúrthóir Ghníomhaireacht Feidhmiúcháin Oideachais agus Cultúir na hEorpa, chuig an gComhairle, chuig an gCoimisiún agus chuig an gCúirt Iniúchóirí, agus socrú a dhéanamh go bhfoilseofar in Iris Oifigiúil an Aontais Eorpaigh (sraith L) iad.
2.

á threorú dá hUachtarán an cinneadh seo a chur chuig Stiúrthóir Riaracháin Ghníomhaireacht an Aontais Eorpaigh um Chomhar Ceartais Choiriúil (Eurojust), chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar é a fhoilsiú in Iris Oifigiúil an Aontais Eorpaigh (sraith L).
3.

á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin an Údaráis Eorpaigh um Shábháilteacht Bia, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin an Údaráis Baincéireachta Eorpaigh, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
2.

á threorú dá hUachtarán an cinneadh seo a chur ar aghaidh chuig Stiúrthóir Eatramhach na Fondúireachta Oiliúna Eorpaí, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin Eatramhach Chomhghnóthas Taighde 3 BAT an Aerspáis Eorpaigh Aonair, chuig an gComhairle, chuig an gCoimisiún agus chuig an gCúirt Iniúchóirí agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir gníomhach Ionad Aistriúcháin Chomhlachtaí an Aontais Eorpaigh, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
3.

á threorú dá hUachtarán an cinneadh seo agus an rún atá ina chuid dhílis de a chur chuig an gComhairle Eorpach, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
á threorú dá hUachtarán an cinneadh seo agus an rún atá ina chuid dhílis de a chur chuig Stiúrthóir Feidhmiúcháin an Chomhghnóthais um Eoraip Bhithbhunaithe Chiorclach, chuig an gComhairle, chuig an gCoimisiún agus chuig an gCúirt Iniúchóirí, agus a shocrú go ndéanfar iad a fhoilsiú in Iris Oifigiúil an Aontais Eorpaigh (sraith L).
(2)

leasaítear Riail VI mar a leanas: (a) i bpointe 1, cuirtear an méid seo a leanas in ionad na chéad mhíre: “Tar éis iarratais na n-iarrthóirí a fháil, déanfaidh an painéal roghnúcháin athbhreithniú ar an iarratais i bhfianaise na gceanglas a leagtar amach in Airteagal 14(2) de Rialachán (AE) 2017/1939, mar a shonraítear a thuilleadh san fhógra folúntais. Iarrthóirí nach gcomhlíonann na ceanglais incháilithe, déanfar iad a eisiamh ó na chéad chéimeanna eile den nós imeachta. Rangóidh an painéal roghnúcháin na hiarrthóirí a chomhlíonann na ceanglais de réir a gcáilíochtaí agus a dtaithí, ar bhonn na doiciméadachta agus na faisnéise a cuireadh ar fáil san iarratas, nó a cuireadh ar fáil tar éis iarrata de bhun Riail V. Tabharfaidh an painéal roghnúcháin éisteacht do líon leordhóthanach de na hiarrthóirí is airde rangú ionas go mbeidh sé in ann an gearrliosta dá dtagraítear i Riail VII(1) a bhunú. Is i bpearsa a dhéanfar an éisteacht, sin nó is trí fhís-chomhdháil a dhéanfar í ar chinneadh réasúnaithe ón bpainéil roghnúcháin, bíodh sé ar a thionscnamh féin nó arna iarraidh sin don iarrthóir. Sula gcinnfidh an bord roghnúcháin ar a thionscnamh féin chun éisteacht a sheoladh trí fhíschomhdháil, ceadóidh sé don iarrthóir a thuairimí nó a tuairimí a chur in iúl.”; (b) i bpointe 2, cuirtear an méid seo a leanas in ionad na chéad mhíre: “Tar éis na hainmniúcháin a fháil, déanfaidh an painéal roghnúcháin athbhreithniú orthu i ndáil leis na gceanglas a leagtar amach in Airteagal 16(1) de Rialachán (AE) 2017/1939. Tabharfaidh an painéal roghnúcháin éisteacht do na hiarrthóirí arna n-ainmniú. Is i bpearsa a dhéanfar an éisteacht, sin nó is trí fhís-chomhdháil a dhéanfar í ar chinneadh réasúnaithe ón bpainéil roghnúcháin, bíodh sé ar a thionscnamh féin nó arna iarraidh sin don iarrthóir. Sula gcinnfidh an bord roghnúcháin ar a thionscnamh féin chun éisteacht a sheoladh trí fhíschomhdháil, ceadóidh sé don iarrthóir a thuairimí nó a tuairimí a chur in iúl.”.
CINNEADH (CBES) 2022/2539 ÓN gCOISTE POLAITIÚIL AGUS SLÁNDÁLA

an 13 Nollaig 2022

maidir le Ceannasaí Fórsa an Aontais Eorpaigh a cheapadh le haghaidh oibríocht mhíleata an Aontais Eorpaigh sa Bhoisnia agus sa Heirseagaivéin, agus lena n-aisghairtear Cinneadh (CBES) 2022/59 (BiH/34/2022)

TÁ AN COISTE POLAITIÚIL AGUS SLÁNDÁLA,

Ag féachaint don Chonradh ar an Aontas Eorpach, agus go háirithe Airteagal 38 de,

Ag féachaint do Ghníomhaíocht Chomhpháirteach 2004/570/CBES ón gComhairle an 12 Iúil 2004 maidir le hoibríocht mhíleata an Aontais Eorpaigh sa Bhoisnia agus sa Heirseagaivéin (1), agus go háirithe Airteagal 6(1) di,

De bharr an mhéid seo a leanas:

(1) De bhun Airteagal 6(1) de Ghníomhaíocht Chomhpháirteach 2004/570/CBES, d’údaraigh an Chomhairle don Choiste Polaitiúil agus Slándála na cinntí ábhartha a dhéanamh maidir le Ceannasaí Fórsa an Aontais Eorpaigh a cheapadh le haghaidh oibríocht mhíleata an Aontais Eorpaigh sa Bhoisnia agus sa Heirseagaivéin (Oibríocht ALTHEA) (“Ceannasaí Fórsa an Aontais Eorpaigh”).

(2) An 10 Eanáir 2022, ghlac an Coiste Polaitiúil agus Slándála Cinneadh 2022/59 (2), lena gceaptar an Maor-Ghinearál Anton WESSELY mar Cheannasaí Fórsa an Aontais Eorpaigh.

(3) An 13 Deireadh Fómhair 2022, mhol údaráis mhíleata na hOstaire an Maor-Ghinearál Helmut HABERMAYER a cheapadh i gcomharbas ar an Maor-Ghinearál Anton WESSELY mar Cheannasaí Fórsa an Aontais Eorpaigh ón 20 Eanáir 2023.

(4) Thacaigh Ceannasaí Oibríochta Oibríocht ALTHEA leis an moladh ó údaráis mhíleata na hOstaire.

(5) An 24 Samhain 2022, d'aontaigh Coiste Míleata an Aontais Eorpaigh leis an moladh ó údaráis mhíleata na hOstaire.

(6) Ba cheart, da bhrí sin, Cinneadh (CBES) 2022/59 a aisghairm.

(7) An 12 agus an 13 Nollaig 2002, ghlac Comhairle Eorpach Chóbanhávan dearbhú lena ndearbhaítear nach mbeidh feidhm ag socruithe ‘Beirlín Plus’ agus a gcur chun feidhme ach amháin maidir leis na Ballstáit sin den Aontas is comhaltaí de ECAT nó atá rannpháirteach i gclár Comhpháirtíocht na Síochána, agus a bhfuil comhaontuithe déthaobhacha slándála tugtha i gcrích acu le ECAT dá réir sin,

TAR ÉIS AN CINNEADH SEO A GHLACADH:

Airteagal 1 Leis seo, ceaptar an Maor-Ghinearál Helmut HABERMAYER mar Cheannasaí Fórsa an Aontais Eorpaigh le haghaidh oibríocht mhíleata an Aontais Eorpaigh sa Bhoisnia agus sa Heirseagaivéin (Oibríocht ALTHEA) ón 20 Eanáir 2023.

Airteagal 2 Aisghairtear Cinneadh (CBES) 2022/59.

Airteagal 3 Tiocfaidh an Cinneadh seo i bhfeidhm an 20 Eanáir 2023.

Arna dhéanamh sa Bhruiséil, an 13 Nollaig 2022. Thar ceann an Choiste Pholaitiúil agus Slándála D. PRONK An Cathaoirleach

(1) IO L 252, 28.7.2004, lch. 10.

(2) Cinneadh (CBES) 2022/59 ón gCoiste Polaitiúil agus Slándála an 10 Eanáir 2022 maidir le Ceannasaí Fórsa an Aontais Eorpaigh a cheapadh le haghaidh oibríocht mhíleata an Aontais Eorpaigh sa Bhoisnia agus sa Heirseagaivéin agus lena n-aisghairtear Cinneadh (CBES) 2021/5 (BiH/32/2022) (IO L 10, 17.1.2022, lch. 77).
(3)

Le Rialachán IIb na Bruiséile, comhlánaítear agus treisítear Coinbhinsiún na Háige an 25 Deireadh Fómhair 1980 ar na Gnéithe Sibhialta a bhaineann le Fuadach Idirnáisiúnta Leanaí (‘Coinbhinsiún na Háige 1980’) lena mbunaítear, ar an leibhéal idirnáisiúnta, córas oibleagáidí agus comhair idir Stáit Chonarthacha agus idir údaráis lárnacha agus go bhfuil sé mar aidhm aige a áirithiú go ndéanfar leanaí a aistríodh nó a coinníodh go héagórach a thabhairt ar ais go pras.
(2)

De bhun Airteagal 45(2) den Chomhaontú, is féidir leis an gComhairle Idirnáisiúnta Siúcra síneadh a chur leis an gComhaontú le haghaidh tréimhsí comhleanúnacha, nach rachaidh thar 2 bhliain gach uair. Ó tugadh an Comhaontú i gcrích, cuireadh síneadh leis go tráthrialta ar feadh tréimhsí breise 2 bhliain. Cuireadh an síneadh deireanach leis an gComhaontú an 30 Samhain 2021 agus beidh sé i bhfeidhm go dtí an 31 Nollaig 2023.
(5)

An 23 Bealtaine 2022, fuair an Coimisiún iarraidh réasúnaithe ó údarás inniúil na Fraince chun síneadh ama a cheadú dá gníomhaíocht i gcomhréir leis an tríú fomhír d’Airteagal 55(1) de Rialachán (AE) Uimh. 528/2012. Fuarthas iarrataí comhchosúla an 27 Iúil 2022 ó údarás inniúil na hOstaire, an 24 Lúnasa 2022 ó údarás inniúil na hEastóine, an 25 Lúnasa 2022 ó údarás inniúil na Spáinne, an 29 Lúnasa 2022 ó údarás inniúil na Fionlainne, an 9 Meán Fómhair ó údarás inniúil Lucsamburg, an 31 Lúnasa 2022 ó údarás inniúil Mhálta agus an 20 Meán Fómhair 2022 ó údarás inniúil na hUngáire. Rinneadh na hiarrataí réasúnaithe sin ar bhonn na himní atá ann go bhféadfadh sé go mbeadh sábháilteacht aeriompair fós i mbaol de bharr éilliú miocróbach umar breosla agus córas breosla aerárthaí tar éis an 31 Deireadh Fómhair 2022, agus ar bhonn an mhaímh go bhfuil Biodor JF riachtanach chun an t-éilliú miocróbach sin a rialú.
(5)

Mar sin féin, i gcomhréir leis an bhforáil idirthréimhseach a leagtar amach in Airteagal 94(1), pointe (a), de Rialachán (AE) Uimh. 528/2012, maidir le hearra cóireáilte a chóireáiltear le táirge bithicídeach amháin nó níos mó nó a bhfuil táirge bithicídeach amháin nó níos mó ionchorpraithe d’aon ghnó ann nach bhfuil iontu ach substaintí gníomhacha atá faoi scrúdú le haghaidh an chineáil táirge ábhartha sa chlár oibre dá dtagraítear in Airteagal 89(1) den Rialachán sin an 1 Meán Fómhair 2016 nó a bhfuil iarratas ar fhormheas le haghaidh an chineáil táirge ábhartha curtha isteach ina leith faoin dáta sin, nó nach bhfuil iontu ach teaglaim de shubstaintí den sórt sin agus substaintí gníomhacha a áirítear sa liosta a tarraingíodh suas i gcomhréir le hAirteagal 9(2) den Rialachán sin le haghaidh an chineáil táirge agus na húsáide ábhartha nó a áirítear in Iarscríbhinn I, féadfar iad a chur ar an margadh go dtí an dáta 180 lá tar éis an chinnidh gan ceann de na substaintí gníomhacha a formheas le haghaidh na húsáide ábhartha, nuair a glacadh an cinneadh sin tar éis an 1 Meán Fómhair 2016.
(4)

Tá an tAontas tiomanta do dhlúthchaidreamh chun tacú leis an tSeoirsia a bheith láidir, neamhspleách, rathúil, bunaithe ar an gComhaontú Comhlachais idir an tAontas Eorpach agus an Comhphobal Eorpach do Fhuinneamh Adamhach agus a mBallstáit, de pháirt, agus an tSeoirsia, den pháirt eile (2) (“an Comhaontú Comhlachais”), lena n-áirítear an Limistéar Domhain Cuimsitheach Saorthrádála, agus tá sé tiomanta comhlachas polaitiúil agus comhtháthú eacnamaíoch a chur chun cinn agus, ag an am céanna, tacaíocht dhaingean á tabhairt do shláine chríochach na Seoirsia laistigh dá teorainneacha atá aitheanta go hidirnáisiúnta. De bhun Airteagal 5 den Chomhaontú Comhlachais, tá an tAontas agus an tSeoirsia lena n-idirphlé agus a gcomhar a threisiú agus cóineasú céimseach a chur chun cinn i réimse an bheartais eachtraigh agus slándála, lena n-áirítear an comhbheartas slándála agus cosanta (CBSC), agus tabharfaidh siad aghaidh go háirithe ar shaincheisteanna a bhaineann le coinbhleachtaí a chosc, le coinbhleachtaí a réiteach go síochánta agus le bainistiú géarchéime, le cobhsaíocht réigiúnach, leis an dí-armáil, leis an neamhleathadh, le rialú arm agus le rialú onnmhairí.
CINNEADH ÓN gCOMHAIRLE

an 21 Samhain 2022

lena nglactar an seasamh ón gComhairle maidir le dréachtbhuiséad leasaitheach Uimh. 5 de chuid an Aontais Eorpaigh don bhliain airgeadais 2022

(2022/C 446/02)

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 314 de, i gcomhar leis an gConradh ag bunú an Chomhphobail Eorpaigh do Fhuinneamh Adamhach, agus go háirithe Airteagal 106 bis de,

Ag féachaint do Rialachán (AE, Euratom) 2018/1046 ó Pharlaimint na hEorpa agus ón gComhairle an 18 Iúil 2018 maidir leis na rialacha airgeadais is infheidhme maidir le buiséad ginearálta an Aontais, lena leasaítear Rialacháin (AE) Uimh. 1296/2013, (AE) Uimh. 1301/2013, (AE) Uimh. 1303/2013, (AE) Uimh. 1304/2013, (AE) Uimh. 1309/2013, (AE) Uimh. 1316/2013, (AE) Uimh. 223/2014, (AE) Uimh. 283/2014, agus Cinneadh Uimh. 541/2014/AE agus lena n-aisghairtear Rialachán (AE, Euratom) Uimh. 966/2012 (1), agus go háirithe Airteagal 44 de,

De bharr an mhéid seo a leanas:

— glacadh buiséad an Aontais don bhliain airgeadais 2022 go cinntitheach an 24 Samhain 2021 (2);

— thíolaic an Coimisiún togra, an 5 Deireadh Fómhair 2022, ina raibh dréachtbhuiséad leasaitheach Uimh. 5 a ghabhann leis an mbuiséad ginearálta don bhliain airgeadais 2022,

— ní mór don Chomhairle dul ar aghaidh gan mhoill lena seasamh a ghlacadh maidir le dréachtbhuiséad leasaitheach Uimh. 5 a ghabhann leis an mbuiséad ginearálta do 2022, chun leithreasuithe leordhóthanacha, i measc nithe eile, a chur ar fáil go práinneach (a) chun na bearta éigeandála faoi shnáithe an Bhiashlabhra de Chlár an Mhargaidh Aonair a threisiú; (b) túsualú agus treisiú a dhéanamh ar Shásra an Aontais um Chosaint Shibhialta chun leanúint de chúnamh comhchineáil a threorú chuig an Úcráin agus héileacaptair agus eitleáin éadroma eile a léasú chun ullmhacht an Aontais maidir le haerchomhrac dóiteáin a mhéadú; agus (c) caiteachas riaracháin agus pinsin faoi cheannteideal 7 a threisiú mar thoradh ar bhoilsciú ard agus ar phraghsanna fuinnimh a bheith ag ardú go tapa. Dá bhrí sin, tá bonn cirt le foráil a dhéanamh maidir le heisceacht ar an tréimhse 8 seachtaine dá dtagraítear in Airteagal 4 de Phrótacal Uimh. 1 maidir le ról na bparlaimintí náisiúnta san Aontas Eorpach, a ghabhann leis an gConradh ar an Aontas Eorpach, leis an gConradh ar Fheidhmiú an Aontais Eorpaigh agus leis an gConradh ag bunú an Chomhphobail Eorpaigh do Fhuinneamh Adamhach.

TAR ÉIS A CHINNEADH MAR A LEANAS:

Airteagal aonair Glactar, leis seo, an seasamh ón gComhairle maidir le dréachtbhuiséad leasaitheach Uimh. 5 de chuid an Aontais Eorpaigh don bhliain airgeadais 2022. Is féidir breathnú ar an téacs iomlán nó é a íoslódáil ó shuíomh gréasáin na Comhairle: https://www.consilium.europa.eu/.

Arna dhéanamh sa Bhruiséil, an 21 Samhain 2022. Thar ceann na Comhairle An tUachtarán Z. NEKULA

(1) IO L 193, 30.7.2018, lch. 1.

(2) IO L 45, 24.2.2022, lch. 1.
(6)

Beidh na rialacháin ó na Náisiúin Aontaithe ina gceangal ar an Aontas. In éineacht leis an rún ó na Náisiúin Aontaithe, imreoidh siad tionchar cinntitheach ar inneachar dhlí an Aontais i réimse chineálcheadú na bhfeithiclí. Dá bhrí sin, is iomchuí an seasamh atá le glacadh thar ceann an Aontais in UNECE WP.29 a leagan síos maidir le glacadh na dtograí sin.
CINNEADH (AE) 2022/2003 ÓN gCOMHAIRLE

an 13 Deireadh Fómhair 2022

maidir leis an seasamh atá le glacadh thar ceann an Aontais Eorpaigh sa Chomhairle Idirnáisiúnta Grán i dtaca leis na Rialacha Nós Imeachta faoin gCoinbhinsiún Trádála Gráin, 1995, a leasú, a mhéid a bhaineann le tréimhse conartha iniúchóra sheachtraigh

TÁ COMHAIRLE AN AONTAIS EORPAIGH,

Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207(4), an chéad fhomhír, i gcomhar le hAirteagal 218(9) de,

Ag féachaint don togra ón gCoimisiún Eorpach,

De bharr an mhéid seo a leanas:

(1) Thug an tAontas an Coinbhinsiún Trádála Gráin, 1995 (“an Coinbhinsiún”) i gcrích trí bhíthin Chinneadh 96/88/CE ón gComhairle (1) agus tháinig sé i bhfeidhm an 1 Iúil 1995. Tugadh an Coinbhinsiún i gcrích le haghaidh tréimhse 3 bliana i dtús báire agus cuireadh síneadh leis go tráthrialta ó shin.

(2) D’fhormheas an Chomhairle Idirnáisiúnta Grán na Rialacha Nós Imeachta faoin gCoinbhinsiún (“na Rialacha Nós Imeachta”) an 6 Iúil 1995.

(3) Leagtar síos i Riail 31, pointe (a), de na Rialacha Nós Imeachta go bhfuil iniúchóir seachtrach neamhspleách le hainmniú ar feadh 3 bliana, tréimse a fhéadfar a athnuachan uair amháin, ar feadh 2 bhliain ar a mhéad.

(4) An 14 Aibreán 2022, mhol Rúnaíocht na Comhairle Idirnáisiúnta Grán leasú a dhéanamh ar Riail 31, pointe (a), d’fhonn tréimhse ainmniúcháin an iniúchóra sheachtraigh neamhspleách a mhéadú ó 3 go 5 bliana, tréimhse a fhéadfar a athnuachan uair amháin, ar feadh 3 bliana ar a mhéad. Is é is cuspóir don leasú tréimhse chonartha níos faide a thairiscint d’iniúchóirí féideartha, a thairgfeadh praghsanna níos iomaíche le haghaidh a gcuid seirbhísí ina chúiteamh sin.

(5) Is iomchuí an seasamh atá le glacadh thar ceann an Aontais sa Chomhairle Idirnáisiúnta Grán a leagan síos i dtaca leis na Rialacha Nós Imeachta a leasú maidir le tréimhse chonartha an iniúchóra sheachtraigh. Is é is aidhm don leasú atá beartaithe feabhas a chur ar inbhuanaitheacht airgeadais na Comhairle Idirnáisiúnta Grán agus, dá bhrí sin, tá sé chun leas an Aontais,

TAR ÉIS AN CINNEADH SEO A GHLACADH:

Airteagal 1 Is é an seasamh atá le glacadh thar ceann an Aontais sa Chomhairle Idirnáisiúnta Grán vóta a chaitheamh i bhfabhar Riail 31, pointe (a), de na Rialacha Nós Imeachta faoin gCoinbhinsiún Trádála Gráin, 1995, a leasú, i gcomhréir leis an togra a thíolaic Rúnaíocht na Comhairle Idirnáisiúnta Grán isteach an 14 Aibreán 2022, arb é is cuspóir dó tréimhse chonartha an iniúchóra sheachtraigh a mhéadú.

Airteagal 2 Tiocfaidh an Cinneadh seo i bhfeidhm ar dháta a ghlactha.

Arna dhéanamh i Lucsamburg, an 13 Deireadh Fómhair 2022. Thar ceann na Comhairle An tUachtarán P. BLAŽEK

(1) Cinneadh 96/88/CE ón gComhairle an 19 Nollaig 1995 lenar fhormheas an Comhphobal Eorpach an Coinbhinsiún Trádála Gráin agus an Coinbhinsiún um Chúnamh Bia, lenar bunaíodh an Comhaontú Idirnáisiúnta Grán 1995 (IO L 21, 27.1.1996, lch. 47).